Najhitrejši krog je v motošportu krog, ki ga je na dirki najhitreje odpeljal eden od dirkačev; lahko pa tudi več, če si delijo najboljši čas. Tako je na primer na Veliki nagradi Velike Britanije 1954 najhitrejši čas postavilo kar sedem dirkačev (in ker so po takratnem sistemu točkovanja za najhitrejši krog podeljevali eno točko, je vsak od sedmih dirkačev dobil 0.143 točke). V Formuli 1 je rekorder z največjim številom najhitrejših krogov Michael Schumacher. V nekaterih dirkaških tekmovanjih, na primer A1 Grand Prix ali GP2, se za najhitrejši krog podeljuje tudi točke. Do sezone 1960 je to veljalo tudi za Formulo 1. Od sezone 2019 Formula 1 spet podeljuje dodatno točko vozniku, ki odpelje najhitrejši krog, če konča dirko na desetem ali višjem mestu.